עודד גור לביא

עודד גור לביא (נולד ב-1967) הוא מנכ"ל חברת ההזנק nT-tao. קודם לכן היה תת-אלוף בצה"ל, בתפקידו האחרון שירת כראש מספן הים.

ביוגרפיה
עם גיוסו לצה"ל בשנת 1985 השלים קורס חובלים במגמת צוללות. שירת במספר תפקידי פיקוד בשייטת הצוללות, ולבסוף שירת כמפקד צוללת. לאחר מכן שירת כראש חטיבה באגף מבצעים. בתפקידו הבא שירת כמפקד שייטת הצוללות בנובמבר 2011 החליט הרמטכ"ל, בני גנץ, למנותו לראש מספן הים ובמהלך שנת 2012 נכנס לתפקידו. במהלך תפקידו לקח חלק בין היתר במבצע חשיפה מלאה. באוקטובר 2014 מונה לעמוד בראש צוות המשימה האסטרטגי באגף התכנון לאחר מבצע צוק איתן. בשנת 2016 השתחרר מצה"ל.

בשנת 2019 הקים את חברת ההזנק nT-tao, העוסקת בפיתוח טכנולוגיה להיתוך גרעיני, והוא משמש כמנכ"ל החברה.

הוא נמנה עם מומחי המרכז לחקר מדיניות ואסטרטגיה ימית באוניברסיטת חיפה.

חיים אישיים והשכלה 
תא"ל גור לביא מתגורר במושב עין עירון והוא נשוי ואב לחמישה. הוא בעל תואר ראשון בהנדסת חשמל מהטכניון ותואר שני במינהל ציבורי מטעם אוניברסיטת הרווארד (במסגרת תוכנית קרן וקסנר).

קישורים חיצוניים

 .

הערות שוליים 

ראשי מספן הים
מפקדי שייטת הצוללות
בוגרי קורס חובלים
קציני צה"ל בכירים בוגרי תוכנית קרן וקסנר בישראל
תתי-אלופים בחיל הים
מנכ"לים ישראלים
עין עירון: אישים
ישראלים שנולדו ב-1967